Resident  tal-Faċilità Korretiva ta’ Kordin miet wara li tah ħass ħażin u waqa’ mal-art waqt li kien qiegħed jilgħab futbol fil-grawnd tal-Faċilità. Din l-aħbar ġiet ikkonfermata fi stqarrija mill-Ministeru għall-Intern u s-Sigurtà Nazzjonali. L-istqarrija tkompli tgħid li immedjatament wara li r-resident tah ħass ħażin, huwa ngħata l-ewwel għajnuna fuq il-post u ġiet amministrata is-CPR mill-infermiera tal-Faċilità ta’ Kordin. Ir-resident ittieħed l-isptar Mater Dei b’ambulanza fejn hemmhekk ġie iċċertifikat mejjet. Il-każ qed jiġi investigat mill-Pulizija, filwaqt li dwar il-każ infetħet inkjesta maġisterjali. L-ewwel indikazzjonijiet juru li dan il-każ seħħ minħabba kawżi naturali.